ที่ มท ๐๘๐๓.๓/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ตามที่กระทรวงการคลังได้กำหนดหลักเกณฑ์และวิธีปฏิบัติในการจ่ายเงิน การรับเงิน และการนำเงินส่งคลังหรือฝากคลังของส่วนราชการ ผ่านระบบอิเล็กทรอนิกส์ (e-Payment) ขึ้นใหม่ เพื่อให้เป็นไปตามนัยระเบียบกระทรวงการคลัง ว่าด้วยการเบิกเงินจากคลัง การรับเงิน การจ่ายเงิน การเก็บรักษาเงินและการนำเงินส่งคลัง พ.ศ. ๒๕๖๒ และเพื่อให้ส่วนราชการมีวิธีการปฏิบัติงานที่ถูกต้อง ชัดเจน เป็นไปในแนวทางเดียวกัน และสามารถตรวจสอบได้ ซึ่งกรมบัญชีกลาง ได้กำหนดแนวปฏิบัติทางบัญชีในการจ่ายเงิน การรับเงิน และการนำเงินส่งคลังหรือฝากคลังของส่วนราชการ ผ่านระบบอิเล็กทรอนิกส์ (KTB Corporate Online) รายละเอียดตามหนังสือกรมส่งเสริมการปกครองท้องถิ่น ด่วนที่สุด ที่ มท ๐๘๐๓.๓/ว ๒๖๔๘ ลงวันที่ ๒ กันยายน ๒๕๖๓, ด่วนที่สุด ที่ มท ๐๘๐๓.๓/ว ๒๑๗๖ ลงวันที่ ๒๐ ตุลาคม ๒๕๕๙, ด่วนที่สุด ที่ มท ๐๘๐๓.๓/ว ๓๕๐๑ ลงวันที่ ๓๑ ตุลาคม ๒๕๖๑ และ ที่ มท ๐๘๐๓.๓/ว ๒๖๓๕ ลงวันที่ ๕ กรกฎาคม ๒๕๖๒ นั้น

กรมบัญชีกลางแจ้งว่า เพื่อให้การปฏิบัติงานทางด้านบัญชีในการจ่ายเงิน การรับเงิน และการนำเงินส่งคลังหรือฝากคลังของส่วนราชการ ผ่านระบบอิเล็กทรอนิกส์ (e-Payment) มีความสอดคล้องกับหลักเกณฑ์และวิธีปฏิบัติที่กระทรวงการคลังกำหนด จึงได้กำหนดแนวปฏิบัติทางบัญชีขึ้นใหม่ และขอยกเลิกแนวปฏิบัติทางบัญชีตามหนังสือที่แจ้งข้างต้น รายละเอียดตามสำเนาหนังสือกรมบัญชีกลาง ที่ กค ๐๔๑๐.๓/ว ๔๘๖ ลงวันที่ ๕ ตุลาคม ๒๕๖๓ ที่แนบมาพร้อมนี้

จึงเรียนมาเพื่อโปรดทราบ และแจ้งเจ้าหน้าที่ที่เกี่ยวข้องถือปฏิบัติต่อไป

กรมส่งเสริมการปกครองท้องถิ่น

 ตุลาคม ๒๕๖๓

กองคลัง

กลุ่มงานบัญชี

โทร. ๐-๒๒๔๓-๒๒๒๕

โทรสาร ๐-๒๒๔๑-๙๐๒๔

ผู้ประสานงาน

นางสาวน้ำอ้อย สัตย์ธรรม ๐๙-๒๙๗๑-๐๔๔๓